b"\n_START_ARTICLE_\nCol du Lautaret\n_START_PARAGRAPH_\nCol du Lautaret je 2.058 m visoki preval v jugovzhodnem francoskem departmaju Hautes-Alpes. Zaznamuje prehod med dolinama rek Romanche in Guisane, povezanih preko njega s francosko dr\xc5\xbeavno cesto 91 (Grenoble - Le Bourg-d'Oisans - Brian\xc3\xa7on). Je ena od najni\xc5\xbejih to\xc4\x8dk v grebenski \xc4\x8drti, ki lo\xc4\x8duje sever (prete\xc5\xbeno regija Rona-Alpe) in jug (Provansa-Alpe-Azurna obala) geografskega ozemlja francoskih Alp._NEWLINE_Preko njega je zaradi relativno majhnega naklona, ki ga je izoblikoval ledenik, in posledi\xc4\x8dno lahkega dostopa potekala komunikacijska pot iz osrednje Francije v Italijo \xc4\x8dez Alpe._NEWLINE_Na prevalu je urejen alpski botani\xc4\x8dni vrt."